
„Opera operelor”, Don Giovanni K. 527, cu titlul complet J! dissoluto punito, ossia il 
Don Giovanni, este poate cea mai dramatică şi fascinantă muzică creată de Wolfgang 
Amadeus Mozart. Construită pe libretul lui Lorenzo da Ponte, opera lui Mozart a fost 
reprezentată în premieră nu la Viena, oraşul său de reşedinţă din 1781, ci la Teatrul Nosticz 
(azi: Stavovske divadlo) din Praga, în 28 octombrie 1787. După cum „nimeni nu e profet în 
țara lui”, publicul praghez a primit capodopera cu maximum de entuziasm. Presa locală, 
Prager Oberamtszeitung, a apreciat ineditul evenimentului notând: „Cunoscători şi muzicieni 
spun că Praga nu a auzit niciodată ceva asemănător,” iar în legătură cu complexitatea 
partiturii, autorul articolului remarcase: „opera [...] este extrem de dificil de interpretat.” 
Replica vieneză, Provincialnachrichten, scria, despre acelaşi eveniment, că „Herr Mozart a 
dirijat el însuşi şi a fost primit cu bucurie şi entuziasm de mulţimea adunată”. În pofida 
acestui triumf evident (sau poate tocmai de aceea), premiera vieneză va întârzia o jumătate de 
an, până la 7 mai 1788, fiind pregătită minuţios de Mozart. 

Viena nu mai era de mult loială eroului aclamat în vara lui 1782, la premiera operei 
sale, Răpirea din serai; după spectacolul de la Viena, într-un cerc de cunoscuţi, se discuta pe 
marginea operei Don Giovanni: „toată lumea era de acord că era o lucrare foarte demnă de 
prețuit, de o imaginaţie strălucitoare şi plină de geniu” dar elogiile erau urmate de critici. 
Haydn, aflat de faţă, nu a luat parte la discuţii, dar, provocat să-şi formuleze opinia, a 
reacționat în maniera sa caracteristică: „Nu sunt în situația să judec această dispută: tot ce ştiu 
eu e că Mozart este cel mai mare compozitor în clipa de față”. Mozart şi-a făcut încă în 1782 
dovada aprecierii sale, dedicându-i cele şase cvartete. Cu altă ocazie, a retezat scurt criticile 


unui compozitor vienez, spunând că, „dacă ne-ar topi pe amândoi împreună, încă nu s-ar putea 

găsi din ce să se facă un Haydn”. S-ar părea că pentru Mozart, Haydn reprezenta idealul 
muzical şi moral. 

Leopold Mozart se stinsese în ziua de 28 mai 1787, iar după cinci luni, la 29 
octombrie, a avut loc premiera operei Don Giovanni. Uvertura, compusă în noaptea care a 
precedat premiera, este scrisă în re minor, Don Giovanni fiind astfel singura operă mozartiană 
care începe într-o tonalitate minoră, deşi Mozart o notase ca opera buffa. De asemenea, un 
început de operă cu o tentativă de viol şi un duel terminat cu o crimă este demn de o tragedie 
greacă sau shakespeariană. Să fie o parte dedicată tatălui său, stimatul şi temutul Leopold? 
Posibil, durerea Donnei Anna, care-şi văzuse tatăl răpus de misteriosul cavaler, să fie 
resimțită de „fiul risipitor”, Wolfgang Amadeus, rămas fără singurul sprijin într-o Vienă ce 
devenea tot mai ostilă. Succesul fulminant de la Praga, urmat de cel vienez, mai temperat, au 
venit ca o consolare şi un imbold pentru următoarele sale capodopere scenice: Così fan tutte, 
La Clemenza di Tito şi Die Zauberflöte. Premiera vieneză a operei Don Giovanni a însemnat 
şi întâlnirea cu cele două soprane care i-au marcat viața: Aloysia Weber şi Catarina Cavalieri. 
De Aloysia se îndrăgostise fără speranță cu nouă ani în urmă (1778), în acel fatal turneu în 
care şi-a pierdut şi mama. lar Catarina Cavalieri l-a purtat pe culmile gloriei la premiera 
operei Răpirea din serai din 16 iulie 1782. 

Eroul spaniol Don Juan a fost creat în 1630 de Tirso de Molina” în paginile dramei 
Înşelătorul din Sevilla şi invitatul de piatră. Există şi un erou real, contemporan cu cel fictiv, 


Don Juan Tenorio y Salazar, conte de Mafiara (1626-1679), din cronicile din Sevilla. 
Întâlnirea cu Lorenzo da Ponte 


1787. Cea mai celebră versiune rămâne cea realizată de Wolfgang Amadeus Mozart 
după libretul lui Lorenzo da Ponte“ şi se presupune că Giacomo Casanova se afla, la 
premieră, în rândul publicului. Întâlnirea lui Da Ponte cu Mozart este consemnată într-o 
scrisoare pe care compozitorul a adresat-o tatălui său, datată Viena, 7 mai 1783: „,...Acum a 
reînceput aici opera bufă italiană şi place foarte mult. Am examinat poate o sută, ba poate 
mai multe texte, dar n-am găsit aproape nici unul de care aş putea să fiu mulțumit... Avem 
aici ca poet pe un abate Da Ponte. Acesta are de pe acum îngrozitor de mult de lucru cu 


corectura de teatru. S-a obligat să facă un libret cu totul nou pentru Salieri, care nu va fi gata 


48 Stendhal, Vieţile lui Haydn, Mozart şi Metastasio, Editura Muzicală a Uniunii Compozitorilor, Bucureşti, 
1974. 

# Tirso de Molina (1584-1648) pe numele real Gabriel Téllez, fiul nelegitim al unei notabilităţi, prelat şi scriitor. 
5 Lorenzo da Ponte (n. la 10 martie 1749 - m. la 17 august 1838) a fost un libretist de operă şi poet venețian. A 
scris libretele pentru 28 de opere ale 11 compozitori, printre care şi Mozart. 

înainte de două luni. Mi-a promis că scrie după aceea unul nou pentru mine. Cine ştie, dacă 
va putea să se fină de cuvânt sau dacă va voi. Ştii prea bine, domnii italieni sunt foarte 
amabili în faţă. Destul, îi cunoaştem! Dacă s-a înţeles cu Salieri, atunci în viaţa mea nu voi 
primi vreun libret, şi totuşi tare aş vrea să mă prezint şi eu o dată cu o operă italiană!” 
Temerile lui Mozart au fost risipite de talentatul scenarist, colaborările dintre ei doi s-au 
materializat în capodoperele: Nunta lui Figaro, Don Giovanni, Cosi fan tutte. E adevărat că, 
înainte de premiera de la Praga a operei Don Giovanni, da Ponte a fost rechemat de urgență la 


Viena pentru montarea operei Assur de Salieri. 


Giacomo Girolamo Casanova de Seingalt (1725-1798) a fost un aventurier italian, 
originar din Veneţia, devenit celebru prin peripeţiile sale galante, evocate în Memoires, scrise 
între anii 1791 şi 1798, care cuprind existenţa sa aventuroasă şi o bună cunoaştere şi descriere 
a moravurilor epocii. Tatăl său era actor şi dansator iar mama, actriță. Primele studii le face cu 
preotul Abbé Gozzi, care-i va preda şi lecţii de vioară, iar la 12 ani intră la Universitatea din 
Padova, absolvind după cinci ani cu diplomă de jurist, pregătit pentru o carieră ecleziastică. A 
studiat filozofia, chimia, matematica şi era interesat de medicină, pe care o practica doar 
pentru prieteni. Era şi un jucător notoriu, adesea intrând în încurcături financiare. Reîntors la 
Veneţia, se cizelează în palatul protectorului său, senatorul Gasparo Malipiero, îşi începe 
pregătirea ecleziastică şi ajunge abate. Intră în dizgrație, încearcă cariera militară, însoţeşte 
regimentul Veneţian la Corfu şi Constantinopole, dar renunță. Jocul de cărți şi datoriile 
continuă să-i complice viața. Revine la Veneţia, trăieşte ca un dandy, pleacă după 1750 la 
Paris, la Lyon intră în rândurile francmasoneriei şi lansează zvonul că deţine secretul pietrei 
filozofale. Este închis în Palatul Dogilor pentru cinci ani dar evadează miraculos, deşi unele 
surse susţin că l-ar fi scăpat un senator. Motivul: senatorul îi era recunoscător lui Casanova 
care îi salvase viața, schimbându-i tratamentul. S-a pretins Rosicrucianist, alchimist şi l-a 
vizitat pe Voltaire. A cutreierat marile oraşe europene Köln, Stuttgart, Marsilia, Genova, 
Florenţa, Roma, Napoli, Modena, Torino, a fost în Anglia, pe urmă la Moscova, creându-şi 


faima de cuceritor şi lăsând peste tot datorii. 


Ultimii ani din viaţă i-a petrecut în Boemia, ca librar al contelui Karl von Waldstein, la 
Castelul Duchcov (Dux). Aici îl va întâlni pe compatriotul său Lorenzo da Ponte, pe care, 


conform memoriilor sale, l-ar fi ajutat în conturarea personajului Don Giovanni. 


Libretul lui Da Ponte a fost construit după modelul epocii ca drama giocoso, un 


termen care denotă o combinaţie între o acțiune serioasă şi una comică. Mozart, de altfel, şi-a 

denumit lucrarea în catalog „opera buffa”. Clasificată uneori ca o comedie, ea îmbină 


elemente comice, melodramatice şi elemente supranaturale. 


Au urmat variantele romantice: Byron scrie poemul epic Don Juan (1821), este urmat 
de Puşkin (1830), Musset (1832), Jose de Espronceda (1840), José Zorrilla (1844) şi Bernard 
Shaw — dramă în patru acte (1903). Transpuneri în muzică ale temei le datorăm lui Gluck, 
Delibes, Alfano, Dargomijsky, culminând cu poemul simfonic de R. Strauss (1887) pe 


versurile poetului Nikolaus Lenau (1844). 


Filozoful danez Søren Kierkegaard, într-un amplu eseu al volumului său Enten — Eller 
(Ori-ori), îl citează pe Charles Gounod, care afirmase că Don Giovanni de Mozart „este o 
lucrare fără cusur, de o perfecţiune desăvârşită”. Există o multitudine de abordări moderne, 
printre care şi cea a dramaturgului George Bernard Shaw, care în Man and Superman 
parodiază finalul operei, scena cu Comandorul şi Don Giovanni, refuzul acestuia din urmă de 


a se căi. 
1787 — anul întâlnirii lui Beethoven cu Mozart 


Neefe, profesorul lui Beethoven, obține aprobarea prințului elector ca tânărul să plece 
la Viena pentru a studia cu Mozart, dar după câteva săptămâni boala şi moartea mamei îl 
readuc la Bonn. Lipsa documentelor face imposibilă estimarea corectă a datelor şi timpului 
petrecut împreună, dar se presupune că Beethoven a studiat cu Mozart în cele două săptămâni 
petrecute la Viena. Venerația maestrului şi regretul pentru pierderea lui se vor resimți în 
creaţiile sale. Dar Beethoven nu a fost nici pe departe singurul fascinat de muzica lui Mozart. 


Amintim cele mai reprezentative lucrări inspirate din temele mozartiene: 


1792-3 — Beethoven: „Se vuol ballare” (Nunta lui Figaro) - pentru pian şi vioară; 
1795 — Beethoven: „Lă ci darem la mano” (Don Giovanni) - pentru 2 oboaie şi corn 
englez; 

1795 — Beethoven: „Ein Mädchen oder Weibchen” (Flautul fermecat) op. 66 - pentru 
pian si violoncel; 

1795 — Beethoven: „Bei Männern welche Liebe” (Flautul fermecat) - pentru pian şi 
violoncel; 

1796 — Beethoven: aria Zerlinei „Batti, batti” (Don Giovanni) - pentru cvintet (oboi, 


clarinet, corn, fagot) cu pian şi instrumente de suflat, op. 16, Andante; 

1819-23 — Beethoven: Allegro molto alla „Notte e giorno faticar” (Don Giovanni), din 
33 variațiuni pe o temă de Diabelli pentru pian, op. 120; 

1827 — Chopin: „Lă ci darem la mano”. Varie, avec accompagnement d'Orchestre, 
op. 2 — pentru pian şi orchestră; 

1841 — Liszt: Reminiscences de Don Juan de Mozart „Lă ci darem la mano”, „Fin 
ch'han dal vino” — pentru pian şi orchestră; 

1887 — Ceaikovski: Mozartiana, subtitlul Suitei nr.4 pentru orchestră, în 4 mişcări, 
cuprinde teme mozartiene din lucrări diferite: 

1. Gigue pentru pian, K574, 2. Menuet pentru pian, K355, 3. Ave verum 
corpus, K618, în orchestraţia lui Liszt, 4. Variaţiuni pentru pian pe tema Unser 
dummer Pobel meint din Gluck, La rencontre imprévue, K455; 

1914 — Max Reger: Variafiuni si fugă pe o temă de Mozart op. 132 (Sonata în La 
major K. 331); 

1969 — Cornel Taranu: opera Secretul lui Don Giovanni; 

2006 — Ede Terényi: Concertul pentru vioară şi orchestră „Tribute for Mozart”, 


compus pentru anul aniversar Mozart. 
1787 Mozart: Don Giovanni, duettino „Là ci darem la mano” 


Revenind la opera Don Giovanni, ne propunem o selecție a trei lucrări instrumentale 
inspirate de senzualul Duettino mozartian, aparținând lui Beethoven, Chopin si Liszt, 
compuse la 25, 17, respectiv 30 de ani, vârste la care personalitatea fascinantă, demonică a 


eroului conturat de genialul tandem Mozart — Da Ponte reprezenta un ideal. 


1795 — Beethoven: „Lă ci darem la mano” (Don Giovanni) - pentru 2 oboaie şi corn 
englez; 

1827 — Chopin: „Lă ci darem la mano”. Varié, avec accompagnement d'Orchestre, 
op. 2; 

1841 — Liszt: Reminiscences de Don Juan de Mozart „Lă ci darem la mano”, „Fin 


ch’han dal vino”. 


Romantismul a avut o predilecție pentru parafrazările pe teme ale înaintaşilor, ca, de 
pildă, Camille Saint-Saëns cu cele 70 Variatiuni pe o temă de Beethoven op. 35 pentru două 


piane (tema fiind preluată din Sonata op. 31 nr. 3) si Johannes Brahms, autor al celor 24 

variafiuni si fugă pe o arie de Händel op. 24 pentru pian şi a Variafiunilor pe o temă de 
Haydn (coralul Sf. Anton), lucrare realizată în două variante, una pentru două piane şi cealaltă 
pentru orchestră”!. Se consideră că aceste lucrări au însemnat o bună pregătire pentru 


Simfonia I. 


În opera Don Giovanni, locul duetului „Lă ci darem la mano” se află în actul 1, în 
momentul în care eroul abia scăpase de trei încercări: cucerirea eşuată a Donnei Anna, duelul 
cu tatăl acesteia, Comandorul, răpunerea lui şi întâlnirea dezastruoasă cu Donna Elvira. După 
plecarea ei, Don Giovanni întâlneşte un grup de nuntaşi, mirele fiind Masetto, iar mireasa, 
Zerlina. Don Giovanni vrea s-o cucerească pe Zerlina şi, cu ajutorul lui Leporello, să-i 
îndepărteze pe nuntaşi şi pe soţul gelos, care a înțeles planurile cavalerului (aria lui Masetto 


Ho capito! Signor, si). Rămaşi singuri, Don Giovanni intră în rolul său de cuceritor: 


DON GIOVANNI 
Lă ci darem la mano, 
lă mi dirai di si. 


Vedi, non € lontano 


partiam, ben mio, da qui. 


ZERLINA 

Vorrei e non vorrei 

mi trema un poco il cor. 
Felice, € ver, sarei, 


ma può burlarmi ancor. 


DON GIOVANNI 


Vieni, mio bel diletto! 


ZERLINA 
Mi fa pietà Masetto! 


DON GIOVANNI 


DON GIOVANNI 

Acolo ne vom uni destinul 
Acolo îmi vei spune da. 
Vezi, nu e departe 


Hai , să plecăm, iubita mea. 


ZERLINA 

Aş vrea şi nu aş vrea 
Inima-mi saltă-n piept. 

Oare fericită voi fi cu adevărat 


Sau poate m-amăgesc. 


DON GIOVANNI 


Vino, iubita mea! 


ZERLINA 
Mi-e milă de Masetto! 


DON GIOVANNI 


5 . $ PNS . E 
! Lucrarea se compune din temă, opt variaţiuni şi o passacaglia. 

io cangero tua sorte. Îți voi schimba destinul. 
ZERLINA ZERLINA 
Presto, non son più forte! Să nu mai zăbovim, curajul simt că-mi pierd! 
DON GIOVANNI DON GIOVANNI 
Vieni, vieni. Vino, vino. 
DON GIOVANNI, ZERLINA DON GIOVANNI, ZERLINA 
Andiam, andiam, mio bene, Să mergem, să mergem, iubirea mea 
a ristorar le pene Să stingem, astfel, suferința 
d'un innocente amor! Acestui nevinovat amor! 
Traducerea: Mirona Bence-Muk 


Mozart - Don Giovanni, actul I, Nr. 7 Duettino 
Andante 

Enuntul temei lui Don Giovanni într-un La major senin, în tempo Andante hotărât, cu 
profil ascendent, se încadrează perfect în cvadratura clasică; însă răspunsul ezitant al Zerlinei, 
oscilatia ei între un amor ,,nevinovat” si fidelitatea pentru Masetto, sparg simetria inițială si 


determină inversunarea eroului: 

Ex. | Mozart: 

A: (a+aı) 18 măsuri, La major, 2/4; a: D.G. 8 măsuri (4+4); aj: Z. 10 măsuri (4+6); 

În partea mediană (B), Don Giovanni isi intensifică asediul, în tonalitatea dominantei 
(Mi major): replicile partenerilor se succed precipitat (din două în două măsuri, de două ori 
mai repede ca în prima strofă), cu lărgirile motivice ale Zerlinei şi stretto-ul din ce în ce mai 
insistent al cavalerului. Repriza tematică şi tonală (în La major), cu suprapunerea celor două 
idei (seducţia şi ezitarea) culminează într-un duet al amorului triumfător — o impresionantă 
codă (C) de 33 de măsuri, într-un ternar dansant — şi se încheie în acompaniamentul 


zeflemitor al orchestrei: 


Ex. nr. 2 Mozart: 


= i îi aea . tr . TIA . ast. 

Dn hat EA EEE SES SESS E ES SEES eS 

o. 


B: Mi major 2/4;(b+a,+b,) 31; 
b: D.G. — Z. b Mi major 11 măsuri (4+7); ai La major: 10/11 (4+6/7) stretto CODA 10 
măsuri lărgire Z. +2 măsuri lărgire D.G.) mers cromatic (nehotărâre, tergiversare), La 
major ay: D.G. — Z. stretto 10/11 (4+8) măsuri; bu: stretto (44343); 


C (c+cı+Coda) 33 măsuri: La major 6/8; 


În zilele noastre farmecul duertino-ului a cucerit publicul din lumea întreagă şi a intrat 
în repertoriul de concerte. Sunt nenumărate înregistrări cu baritoni şi soprane celebre, chiar şi 


tenori ca Luciano Pavarotti sau Placido Domingo au interpretat rolul cu predilecție. 


1795 — Beethoven, Variationen über das thema „Là ci darem la mano” — ,,Reich” mir 
die Hand, mein Leben!” aus Mozarts Don Juan — pentru 2 oboaie şi corn englez în Do 


major 


Primele succese ale lui Beethoven ca virtuoz au avut loc în saloane private. Viaţa 
muzicală vieneză, spre deosebire de cea engleză sau pariziană, nu avea, la ora aceea, o 
stagiune de concerte şi un public meloman; se organizau doar câteva concerte de binefacere 
pe an sau ocazionate de subscrieri pentru tinerii solişti virtuozi. Beethoven a avut un impact 
deosebit asupra publicului vienez, prin calităţile sale de interpret şi improvizator, după cum 
reiese din scrisoarea de împăcare adresată Eleonorei von Breuning la Bonn. Scrisoarea, venită 
să scuze tăcerea de aproape un an al lui Beethoven aflat la Viena, era însoţită de primul său 
opus, în parte compus la Bonn: variaţiunea pentru vioară şi pian pe tema „Se vuol ballare” de 


Mozart; în finalul scrisorii face aluzie la trilurile dificile din CODA, mărturisind că: 


„Nu aş fi scris niciodată astfel de piese, dacă nu aş fi observat adesea cum persoane în 
Viena, după ce mă ascultau improvizând seara, a doua zi notau mai multe particularităţi ale 
stilului meu şi le prezentau cu mândrie ca fiind ale lor. Ei bine, de data asta am prevăzut că 
piesele lor vor fi publicate în curând şi am reuşit să opresc acele persoane. Dar am mai avut şi 
un alt motiv: dorința mea dea a-i umili pe acei pianişti vienezi, care s-au jurat să-mi fie 
duşmani. Am dorit să mă răzbun pe ei, pe această cale, pentru că am ştiut dinainte că 
variaţiunile mele vor sta aici şi acolo înaintea cuvântului acelor domni şi ei vor face o figură 
prelungă.”” 

Pe 29 martie 1795, la Burgtheater, Beethoven apare în două ipostaze: compozitor si 
virtuoz, interpretând propriul său concert, probabil cel în Sib major, publicat mai târziu ca al 
doilea concert, op. 19. După mărturia prietenului sau din Bonn, Franz Gerhard Wegeler, aflat 
pentru o perioadă mai lungă la Viena (octombrie 1794 — vara lui 1796), martor la pregătirile 
pentru acest concert (ori poate la cel care a avut loc câteva luni mai târziu, în decembrie, iar 
concertul prezentat să fi fost primul, op. 15, în Do major) relatează că Beethoven a completat 


finalul doar în ultimul moment, acuzând dureri mari abdominale. 


La al doilea concert de caritate, a doua zi, Beethoven a apărut din nou pe scenă, cu un 
program de improvizații. Văduva lui Mozart, Constanze, a organizat la 31 martie montarea 


operei La clemenza di Tito; cu acest prilej, Beethoven evoluează de trei ori în cele trei zile ale 


52 The New Grove Dictionary of Music and Musicians, Macmillan Publishers Ltd., London, 1992, p. 78. 

manifestării interpretând un concert de Mozart. Spre sfârşitul anului (data exactă nu se 
cunoaşte), Beethoven a vizitat Praga, unde a dat două concerte publice şi un recital de autor. 
Detalii se cunosc prin intermediul compozitorului boemian Václav Tomášek: Beethoven a 
interpretat Adagio şi Rondo din Sonata lui pentru pian în La major, op. 2 nr. 2, improvizații 
pe „Ah, perdona” din Clemenza di Tito şi „Ah, vous dirai-je maman” de Mozart şi primele 
două concerte ale sale, în Sib major şi Do major. Pentru Tomášek, care era un bun cunoscător 
al tuturor virtuozilor instrumentişti de la Mozart până la 1840, Beethoven a rămas cel mai 
mare pianist. 

Variaţiunile pe tema ,, La ci darem la mano” în Do major, pentru două oboaie şi corn 
englez, face parte din numărul mare de lucrări pe care tânărul compozitor le-a scris la 
revenirea sa în Viena şi care au fost publicate mai târziu fără număr de opus. Lucrarea 
demonstrează preocupările lui Beethoven din acea perioadă, studiul contrapunctului cu Joseph 
Haydn şi Johann Albrechtsberger. 

Replica beethoveniană aduce o comprimare a Duertino-ului, prin egalizarea 
discursului şi eliminarea din enunţul temei a codei ternare. Aceasta apare abia în finalul 
ultimei variaţiuni (a VIII-a), într-o scriitură polifonică, în tempo Vivace ametitor, încheiat 


subtil în tempo-ul original mozartian, Andante - pianissimo. 

Ex. 1 Beethoven, Variationen über das Thema: „Là ci darem la mano” - ,„ Reich’ mir die 


Hand, mein Leben!” aus Mozarts Don Juan 


li 
| 
| 
| 


7 


Englisch Horn. $ 


S „UA EMEA A N a N E T e a D a 


OAA WA aua 
EE A azi ma MA Daba kama kam a ZA ER mam maa 


; 

II 


| Ji W 

í (i 


; B mf <f, ay piano>pp 


> 


Tema. Andante A piano 


A: 8 măsuri (a +a.) - Do major Don Giovanni (4+4); 


B: 11 măsuri (b+ bı) - Sol major b. DG + Z (2+2); bi DG (2m) + Z(3m) + DG (2m); 


ay: 6 măsuri (2+2+2) Do major; 


acompaniat de oboi II si corn englez; 


> 


ă de oboi I 


- Tema: este interpretat 


- comprimarea ultimei perioade înlocuieşte CODA în 6/8; 


Var. I (Allegretto) — tema, în ritm punctat apare la oboi I, acompaniamentul este 


realizat de oboiul II şi cornul englez; 

Var. II (L’istesso tempo) — tema revine la forma cantabilă, la oboi II, urmat de oboi I, 
noutatea este la cornul englez, care prezintă o figuraţie în triolete de şaisprezecimi; 
Var. III (Andante) — tema mai liberă, cu ornamente şi cromatizări, este la oboi I; 

Var. IV (Allegro moderato) — tratarea polifonică, imitativă (fugato) a temei, cu 
elemente cromatice şi culminaţie (forte) în final; 

Var. V (Moderato) — tema la oboi I, într-o variaţiune melodică de virtuozitate, în 
treizecidoimi; 

Var. VI (Lento espressivo) — do minor: parte lirică, cu ornamente şi elemente 
cromatice la tema susținută de cornul englez, preluată apoi în B de oboi I; 

Var. VII (Allegretto scherzando) - revine tonalitatea majoră (Do major), o ingenioasă 
scriitură hoquetus în dialogul dintre oboi II şi corn englez - iar după patru măsuri intră 
şi oboiul I, cursa vocilor în contrapunct fiind întreruptă doar de un respiro de efect (o 
măsură de pauza generală) înainte de finalul în fortissimo; 

Var. VIII (Allegretto giocoso) - final strălucitor, cu enunţul tematic la cornul englez - 
în dialog cu oboiul I (intră după trei măsuri), pe figuraţia Alberti în treizecidoimi a 
oboiului II; urmează attacca subito da Coda (Vivace) în 6/8 polifonică (33 măsuri şi o 
cadență amplă de 10 măsuri) şi o încheiere tematică meditativă în Andante 2/4 (13 
măsuri): tema finală este intonată de oboiul II, dublat în discant de oboiul I la terță, iar 


după un dialog cu cornul englez, totul se pierde într-un pianissimo misterios. 


Aflat în perioada sa de ascensiune, Beethoven a creat o lucrare plină de vigoare, 


Variaţiunile „Là ci darem la mano”, fiind astăzi interpretate de cele mai bune formaţii de oboi 
5 >> 5 


din lume. 


1827 — Chopin: „Là ci darem la mano”. Varié, avec acompagnement d’Orchestre, op. 2 


Chopin deschide seria concertelor pentru pian şi orchestră cu Variafiunile în Sib major 


pe tema duetului ,, Là ci darem” din opera Don Giovanni de Mozart; ii vor urma, după un an, 


Fantezia pe o arie poloneză, Rondo à la Krakowiak, Concertul nr. 2 (1829), Concertul nr. 1 


(1930) si Grande polonaise brillante în Mib major (1830-35). 


Variafiunile pe o temă de Mozart au fost printre primele publicații ale tânărului 


pianist. Robert Schumann la această lucrare făcea referire în Allgemeine Musikalische Zeitung 


3 New Grove, op. cit. vol. 5, p. 712. 

când saluta prezenţa lui Chopin în articolul devenit celebru: „Jos pălăria, domnilor, aveți în 
A 54 

fata voastră un geniu! 
„Là ci darem la mano”. Varie, avec accompagnement d'Orchestre, op. 2, a fost 
dedicată unui domn Titus Woyciechowski şi se structurează într-o amplă Introducere, tema 


inspirată de duertino-ul mozartian şi patru variaţiuni sclipitoare: 


Introduzione. Largo; Thema. Allegretto; Var. I Brillante; Var. II. Veloce (ma accuratamente); 


Var. III sempre sostenuto; Var. IV. Con bravura; Var. V. — Adagio sib; Alla Polacca 


Chopin a ales pentru final o variatiune în ritm polonez, Alla Polacca, în semn de 
omagiu al unui patriot polonez dedicat marelui Mozart. Rondo-ul din Triplul concert op. 56 
de Beethoven poartă aceeaşi indicație, iar compozitori de talia lui Bach, Mozart, Schubert, 
Liszt, Mussorgski, Ceaikovski, Skriabin au compus muzică pe ritmul caracteristic al acestui 
dans solemn, în metru ternar. 

În creația lui Chopin, prima sa compoziție păstrată este o poloneză pentru pian, 
compusă la vârsta de şapte ani şi editată în acelaşi an (1817). Format la Şcoala superioară de 
muzică din Varşovia, sub îndrumarea compozitorului Josef Elsner, Chopin şi-a început cariera 
artistică la 19 ani. Presa poloneză a vremii scria despre calităţile sale pianistice şi 
componistice că „soarta i-a înzestrat pe polonezi cu Chopin, cum i-a înzestrat pe germani cu 
Mozart.” 

Rimski-Korsakov îi aprecia talentul de melodist îmbinat cu cel de armonist „ingenios 
şi original.” 

O prezentare succintă a Variaţiunilor „Lă ci darem la mano” op. 2 pentru pian şi 
orchestră de Chopin începe cu: 

— Introduzione. Largo; Sib major piano: introducerea orchestrală demarează cu capul 

de temă mozartian; 

— după 8 măsuri urmează un solo de pian (23 măsuri), în maniera caracteristică 

chopiniană, cu note melodice multiple, pasaje de virtuozitate şi o încheiere în 

pianissimo; 

— Poco più mosso va marca dialogul cu orchestra, urmat de un pasaj solistic încheiat 

în pianissimo suspence şi con forza e prestissimo s'attacca il Thema, în caracter de 


marş festiv: 


?? Histoire de la Musique Occidentale, Sous la direction de Jean & Brigitte Massin, Fayard, 2009, p 768. 
55 New Grove, op. cit. vol. 5, p.712. 

Ez. nr. | Chopin— Tema: 


Allegretto. d zas 
semplice E 


II" OR AL PI ANR PR e N III MRI O Ma 


Ca fa 
uu 


ai 
m! 
=r ai 
ER. 


aua- 
HN 


P am rna 


i 
Ai 


Tema la Chopin apare fără lărgiri: 


tonalitatea Sib major, metrul 2/4 


-ul este Allegretto, 
A (atai) 16 măsuri a(4+4) + a;(444); B 16 măsuri b(2 


— tempo 


2+2+2) +a (4+4) 

— fiecare parte se încheie cu un Tutti-ul orchestral cu capul de temă mozartian (un 
memento?), o ritornelă de 8 măsuri (4+4) cu rol de concluzie (dialog flaut - vioară). 

Var. I Brillante marcato: tema este amplificată, contrapunctată cu figuraţie în triolete; în final 
apare ritornela 1 (variat, dialog flaut — clarinet); 

Var. II Veloce (ma accuratamente), tema ornamentată cu note melodice în treizecidoimi, 
dublată la octavă; 

— partitura indică şi un bas în plus, în caz că lucrarea se cântă fără acompaniament orchestral 
— în final ritornela 2 (dialog clarinet — flaut). 

Var. III sempre sostenuto: tema punctată, caracter marş, acompaniamentul în bas — un 
perpetuum mobile în treizecidoimi,; 

— ritornela 3 (dialog în registrul grav: fagot — corn) 

Var. IV. Con bravura sempre staccato e forte, caracter de toccată, urmată de ritornela 
orchestrală 4 amplificată (8+7 măsuri); 

Var. V Adagio espressivo, sib minor, A în fortissimo, cu pasaje melodice ample (îl invocă pe 
Don Giovanni), fraza consecventă fiind în pianissimo (replica Zerlinei); 

— în secţiunea B — b începe în pianissimo possibile, cu pasaje ample de note melodice (36!), 
rubato-ul specific se preschimbă în stretto e con forza (în a), apoi, subit, solistul încheie 
piano delicato calando, smorzando în pianissimo; 

- ritornela 5 se amplifică într-o magnifică Alla Polacca în Sib major 3/4 (112 măsuri): tema 
delicată mozartiană primeşte un caracter eroic şi caracterul specific al dansului polonez; 

4 măsuri introducere 


A (ara) B b lărgit (44342) +au şi CODA amplă: 

Ez. nr. 2 Chopin - Alla Polacca: 


j 
a 


ă 


timbral, denot 


— întreaga scriitură este ingenios variată: melodic, armonic, ritmic, dinamic, 


un stil format al unui geniu. 

In februarie 1832, la Paris, Variations sur un theme de Don Juan au incheiat primul 
concert al lui Chopin de la sala Pleyel. Succesul acelei seri a insemnat consacrarea sa si de 


atunci Variafiunile au devenit o pagina de concert predilecta pentru marii pianisti. 


1841 - Liszt - Fantezia Réminiscences de „Don Juan” pentru pian si orchestra”” 


Mărturii despre interesul lui Liszt pentru muzica lui Mozart şi în special pentru acest 
fascinant personaj, Don Giovanni, s-au consemnat cu ocazia primului său turneu de concerte 
la Londra (iunie 1824); la invitaţia regelui George al IV-lea, la Castelul Windsor, pianistul de 
12 ani a cântat timp de mai bine de două ore şi a impresionat auditoriul cu improvizaţia sa pe 


menuetul din opera Don Giovanni”. 


Alături de lucrările originale — studii şi piese de caracter — Liszt a compus 
aranjamente, considerate parafraze, transcripții sau reminiscenţe (Reminiscence), pe teme mai 
mult sau mai puțin celebre din creaţia unor compozitori contemporani. De regulă, într-o 
parafrază, compozitorul poate modifica originalul, lăsând frâu liber fanteziei sale. În schimb, 
transcrierea este o re-creare fidelă a originalului. Parafrazele lui Liszt, pe teme din operele lui 
Mozart, Bellini, Donizetti şi Verdi încorporează până la un act întreg — într-o piesă de concert 
de 15 minute, prin juxtapunerea şi combinarea temelor. Aceste creații se remarcă printre 
lucrările de gen ale epocii prin valoare şi rigurozitate arhitectonică: „Cele mai frumoase opere 
fantezii ale lui Liszt ... juxtapun părți diferite ale operei, într-un mod care le conferă o nouă 


semnificaţie...” (Charles Rosen)”” 


Fantezia Reminiscences de Don Juan începe cu invocarea Comandorului cu 
ameninţarea „Di rider finirai pria dell aurora! Ribaldo audace! Lascia a' morti la pace!” şi 
continuă cu duetul Don Giovanni — Zerlina pe parcursul a două variaţiuni, cu respectarea 


fidelă a tonalităţii, registrelor, ritmului. 


9 Liszt a publicat în 1877 şi o versiune pentru două piane. 
“New Grove, op. cit. vol. 14, p. 767. 
58 Charles Rosen, The Romantic Generation, p. 528 citat de New Grove, op. cit., p. 167. 

Ex. nr. 1 Liszt- Duetto 


Andantino 


. parlando 
2 


— după pasaje de virtuzitate, caracteristice stilului său, Liszt preia coda ternară 
originală şi încheie în scherzando şi fortissimo enunţul tematic: tehnica diabolică a 


solistului sugerează jocul abil al cavalerului seducător, sigur de victorie; 

Ez. nr.2 Liszt: 


kai 


SI. za oma semea rana senarta, i 
eE T TET 
ZECE AOR A 


oT 
legg ieriss. (non troppo presto) 


panlai 
PELET 


AE 


Aliegretto. 


přiecevale 


Urmează o nouă fantezie, de astă dată pe aria sampaniei „Fin ch'han dal vino” lucrarea 
concluzionând cu amenințările Comandorului. 

Compusă în urma Studiilor transcendentale, în versiunea lor din 1838, Fantezia „Don 
Juan” necesită o pregătire de excepție pentru rezolvarea problemelor tehnice de maximă 
dificultate, a pasajelor triple cromatice, si obținerea unui tempo de extremă rapiditate în 


execuție si o agilitate a ambelor mâini în pasajele de salturi pe suprafața întregii claviaturi, 

na 59 x WA Ş : : 
ceea ce l-a făcut pe Heinrich Neuhaus” să afirme, „că în afară de Ginsburg, probabil doar 
pianola poate cânta impecabil.” Alexander Skriabin însuşi a avut probleme cu mâna dreaptă 
când a studiat în exces Fantezia „Don Juan” şi a compus marșul funebru la prima sa sonată, 


în memoria mâinii sale lezate. 
Concluzii 
Caracterul ludic, grațios şi plin de spirit al temei a incitat la cele mai variate abordări: 
Beethoven 


- optează pentru varianta cruzică, masculină (Don Giovanni), prescurtată (fără repetiţii) 
şi clară a temei; 

- renunță la CODA ternară în 6/8 din enunţul mozartian al temei, plasând o coda vivace, 
inspirată din A şi ataşată cu atacca subito da Coda de variaţiunea a VIII-a, finală 
(Allegretto giocoso); 

- permite, pe parcursul celor opt variatiuni, evidențierea virtuozitatii fiecărui instrument; 

- se remarcă prin măiestria scriiturii, face dovada solidelor sale cunoştinţe 
contrapunctice (var. IV); 


- nu ocoleşte umorul, redat prin scriitura hoguetus în var. VII (Allegretto scherzando). 
Chopin 


- amână prezentarea temei cu o Introducere amplă (Largo), în 4/4 care enunță doar 
capul de temă augmentat ritmic si punctat, cu caracter solemn de Intrada; 

- preia ideea lui A în temă, dar cu motivul punctat, renunță la lărgiri (ezitările melodice 
ale Zerlinei) si la ampla CODA ternară, dar introduce în final, după Adagio espressivo 
al Variațiunii a V-a, un Alla Polacca măreț, în metrul caracteristic ternar (3/4), capul 
de temă fiind cel anapestic original, nu punctat; 

- încheie fiecare variatiune cu o ritornelă orchestrală specifică, cu rol de memento 
tematic; 


- pune în valoare bravura si sensibilitatea solistului. 


5 discipol al lui Leopold Godowski. 
© Grigori Romanovici Ginzburg (1904 - 1961), pianist rus. 

Liszt 


foloseşte mai multe teme din operă, nu doar duertino-ul; 

începe cu tema Comandorului — Grave, 4/4, fortissimo ameninţător, în tonalitatea 
operei, re minor; 

pregăteşte tonal tema, cu un interludiu seducător, un Andantino dolce teneramente în 
La major; 

enunță tema duettino-ului în tempo Andantino con grazia (la Mozart era Andante); 
este singurul care preia tonalitatea originală a duertino-ului original (La major) şi 
desenul cruzic-dactilic al lui Don Giovanni, respectiv anacruzic-punctat al Zerlinei, 
respectă ordinea intrărilor şi registrul soliştilor; 

preia tema mozartiană în întregime, cu subtilele lărgiri ale cvadraturii, ce sugerează 
nehotărârea Zerlinei şi tragerea ei de timp, implicit coderta binară şi coda amplă, 
ternară; 


inserează pasaje lungi de note melodice pentru momentele de suspans. 


Cele trei lucrări prezentate, Beethoven — Variationen über das Thema: „Lă ci darem 


la mano” aus Mozarts Don Juan, Chopin — La ci darem la mano. Varie, avec 
accompagnement d'Orchestre şi Liszt — Reminiscences de Don Juan, inspirate din 
celebrul duertino mozartian Don Giovanni — Zerlina (pe parcursul istoriei au fost mai 
multe), asemeni modelului, sunt capodopere originale care şi-au depăşit epoca şi au intrat 


în repertoriul celor mai buni solişti din lume. 

